เรื่องร้องเรียน: เคยแจ้งเรื่องรถสามล้อและรถแท็กซี่จอดแช่อยู่ริมถนนหน้าห้างเดอะ แพลทินัม แฟชั่น มอลล์ทั้งฝั่งซ้ายและขวา ช่วงเย็นการจราจรติดขัดเป็นอย่างมากเพราะเสียช่องทางการเดินรถไป อยากให้ช่วยลงมาจัดการหรือจัดระเบียบด้วย รอบหนึ่งแล้วทางสน พญาไทก็เข้ามาจัดการเรียบร้อย วันนี้ผ่านแถวนั้นอีกครั้งก็ยังคงมีสามล้อจอดแช่อยู่แต่ไม่มากแบบที่ผ่านมา อยากให้กวดขันอย่างเต็มที่มากขึ้นครับ เพราะมันเป็นสีขาวเหลืองก็ไม่ควรที่จะมาจอดแช่ตลอดหรือไม่ครับ ส่วนแท็กซี่ดีตรงที่พวกเขาเข้าไปรับผู้โดยสารแปปเดียวตรงจุดที่ให้ผู้โดยสารรอแล้วออกทันทีไม่ได้จอดแช่
การดำเนินการของเจ้าหน้าที่: สน.พญาไท ขอบคุณสำหรับข้อมูล และได้ให้เจ้าหน้าที่ตำรวจจราจรตรวจสอบบริเวณจุดร้องเรียน บริเวณดังกล่าว พบว่า มีการกระทำผิดวินัยจราจรจริง กล่าวคือ จอดรถในพื้นที่ห้ามจอด โดยมีป้ายเครื่องหมายบังคับจราจรอยู่ในบริเวณดังกล่าว จึงได้ดำเนินการจับกุมตาม พ.ร.บ.จราจรทางบก พ.ศ.2522 และออกใบสั่งของเจ้าพนักงานจราจร เพื่อให้ผู้ขับขี่หรือผู้ครอบครองมาชำระค่าปรับที่ สน.พญาไท ต่อไป ซึ่งเจ้าหน้าที่ตำรวจจราจร จะนำคำแนะนำของท่านไปแก้ไขปัญหาการจราจร และจะอำนวยความสะดวกการจราจรแก่ประชาชนให้ได้ประสิทธิภาพมากที่สุด หากพบการกระทำความผิดจะดำเนินการตามกฎหมายจราจรต่อไป      ทั้งนี้ หากพบปัญหาการจราจรในพื้นที่ สน.พญาไท ท่านสามารถแจ้งข้อมูลได้ที่เบอร์ 02-3546958 เพื่อให้เจ้าหน้าที่ได้เข้าไปแก้ปัญหาได้อย่างรวดเร็วและทันท่วงที//ขอบคุณครับ
ความเห็นของผู้แจ้ง: ดีครับ แต่อยากให้ช่วยกวดขันมากกว่านี้ครับ จริงๆป้อมตำรวจก็อยู่ห่างไปนิดเดียวเองครับ เพราะ เคยแจ้งไปแล้วรอบนึงตำรวจก็ทำงานอย่างรวดเร็ว แต่พอตำรวจไปก็ยังคงกลับมาจอดกันเหมือนเดิมแต่น้อยลงไปครับ
พื้นที่: แขวงถนนเพชรบุรี เขตราชเทวี กรุงเทพมหานคร